Innspill til Representantforslag 110 S (2025-2026) om regelstyring av momskompensasjonsordninga for frivillige organisasjonar

Organisasjon xx takker for muligheten til å komme med innspill til representantforslaget om regelstyring av momskompensasjonsordningen for frivillige organisasjoner.

Organisasjon xx støtter dette forslaget. 

I tillegg ber vi om at komiteen vedtar en merknad om at søknadsgrunnlaget ikke skal endres som følge av regelstyringen:
“Et vedtak om regelstyring må fortsatt sikre at ordningen dekker 100% kompensasjon for frivillige organisasjonene sine momsutgifter, basert på gjeldende forskrift. Det vil si at et vedtak om regelstyring ikke skal endre på organisasjonenes søknadsgrunnlag.”

Med vennlig hilsen
Xx


Eventuelt mer om bakgrunn og argumenter, bruk alt eller klipp og lim. Tilpass gjerne med egne eksempler:

Regelstyrt finansiering av momskompensasjonsordningen 

Oppsummert: Hvorfor må momskompensasjonens finansiering bli regelstyrt?
· Forutsigbarhet: Regelstyrt finansiering vil gi organisasjonene tilbake alle momsutgiftene på varer og tjenester.
· Korte ned ventetiden: Momskompensasjonen kan i dag ta opptil to år, dette kan med regelstyring kortes ned, og utbetaling kan skje oftere.
· Mer til verdiskapning i frivilligheten: Frivillige organisasjoner betaler nesten 3 milliarder kroner i moms hvert år. Disse pengene kunne gitt samfunnet verdiskapende aktiviteter som vi nå går glipp av.
· Bedre likviditet: Forutsigbar momskompensasjon som utbetales raskere bedrer likviditeten og skaper gode økonomiske rammer for organisasjonene.

Bakgrunn
I en verden preget av uro og usikkerhet er de frivillige organisasjonenes innsats mer verdifull enn noensinne. De bidrar til fellesskap, inkludering, beredskap og demokratisk deltakelse, og styrker dermed både motstandsdyktighet og tillit i samfunnet. Samtidig som Norge ruster opp det militære forsvaret, må vi også sikre robuste rammebetingelser for frivillig sektor – et fundament for demokratisk beredskap og samfunnsengasjement. Forutsigbarhet og ansvarlige finansieringsmodeller er avgjørende for at organisasjonene kan opprettholde og utvikle sitt viktige arbeid.

Frivilligheten i Norge betaler hvert år nesten 3 milliarder i moms, på alt fra fotballer og redningsskøyter, til vaffeljern og opplæring. Staten har til hensikt å betale momsen tilbake, men det er ingen garanti siden de bevilges over statsbudsjettet år for år. Midlene er dermed politisk sårbare, og organisasjonene vet ikke sikkert om de får pengene tilbake, eventuelt hvor mye de får. Det kan i tillegg gå opptil to år før de frivillige får tilbake momsen de har betalt. 

Hvert år siden 2021 har regjeringen måttet saldere budsjettet sent i desember for å oppnå full momskompensasjon selv om de setter av «full momskompensasjon» i budsjettet. Uten dette ville organisasjonene fått avkortet momskompensasjonen sin. Dette er uforutsigbart for organisasjonene, de får midlene flere år etter at de er benyttet og det er aldri sikkert at neste budsjettperiode vil gi full kompensasjon.
Sammenlignet med næringslivets momsfradrag så er dette veldig mye mindre forutsigbart og vanskelig å planlegge etter. Næringslivet fakturerer moms på både salg, og forbrukeren betaler momsen. Mens frivilligheten ikke har moms på sine medlemsavgifter, men må betale moms på varer og tjenester. Derfor sitter organisasjonen igjen med regningen for momsen.

Hva blir resultatet av dette? Frivillige organisasjoner tør ikke investere i nødvendig utstyr og tjenester. Dette hemmer vekst, skaper usikkerhet og begrenser den enorme verdien frivilligheten gir til samfunnet vårt. 

Politikernes ansvar 
Regelstyrt finansiering betyr at de frivillige organisasjonene vil få utbetalt det beløpet i momskompensasjon som de har krav på i tråd med forskriften, uten risiko for at beløpet blir avkortet fordi det er satt av for lite penger i statsbudsjettet. Dette vil gi trygghet og forutsigbarhet for at frivilligheten kommer til å få kompensert sine momsutgifter fullt ut. En samlet frivillig sektor mener at regelstyring er den viktigste endringen som må på plass. 
Utbetalingene til momskompensasjon har økt de siste årene, og vil trolig også øke i årene som kommer. Økningen skyldes økt aktivitet i frivilligheten, noe som er helt i tråd med ordningens formål. Økt aktivitet i frivillig sektor er svært velkomment, og et viktig politisk mål for den statlige frivillighetspolitikken og det norske samfunnet som helhet.

Organisasjon xx mener dette er positivt og et godt argument for å regelstyre finansieringen av ordningen, slik at den blir mer forutsigbar.  Det er usikkert hvordan søknadsbeløpet vil utvikle seg framover. Uavhengig av dette er det imidlertid slik at dersom søknadsbeløpet øker, så vil også de frivillige organisasjonenes innbetaling av moms til staten øke. Ved å ikke regelstyre finansieringen skyver politikerne i praksis hele usikkerheten over på de frivillige organisasjonene. Politikerne forhindrer også grep som kan bidra til å forenkle og forbedre ordningen. 

Regjeringen hevdet i høring om endringer i momskompensasjonsordningen i 2024 at regelstyrt finansiering vil utløse behov for sterkere mekanismer for kostnadskontroll i ordningen. Organisasjon xx er uenig i dette og viser til at det allerede finnes mange mekanismer for kostnadskontroll i ordningen, blant annet kostnader som faller utenfor ordningen, fradragsposter og begrensninger i ordningens målgruppe. Regelstyring kan innføres uten å endre på noe av dette. Å regelstyre finansieringen av momskompensasjonsordningen er et politisk valg som handler om å ta frivillige organisasjoner på alvor og skape forutsigbare rammebetingelser for en hel sektor.







Med vennlig hilsen
xx
